ກຳລັງເຄນຢາ ຂັບໄລ່ ພວກຫົວຮຸນແຮງ Al-Shabab ອອກຈາກບ້ານ Yumbis 
ພວກ​ຫົວ​ຮຸນແຮງ Al-Shabab ໂຈມ​ຕີບ້ານ Yumbis ​ໃນເຂດ​ເມືອງ Garissa ​ຂອງເຄນຢາ ໃນຕອນ​ແລງວັນ​ພະຫັດ​ວານ​ນີ້ ​ແຕ່​ໄດ້​ຖືກ​ຂັບ​ໄລ່​ ໂດຍກຳລັງເຄນຢາ.
ບັນດາເຈົ້າໜ້າທີ່ ເຄນຢາ ກ່າວວ່າ ພວກຫົວຮຸນແຮງອິສລາມ ໄດ້ໂຈມຕີບ້ານແຫ່ງນຶ່ງ ຢູ່ໃນພາກຕາເວັນອອກສຽງເໜືອຂອງ ເຄນຢາ ໃນບໍລິເວນດຽວກັນກັບ ທີ່ພວກກະບົດໄດ້ເຂົ້າຍຶດເອົາ ມະຫາວິທະຍາໄລ ແລະສັງຫານເກືອບ 150 ຄົນໃນເດືອນ ແລ້ວນີ້ ກະຊວງພາຍໃນເຄນຢາກ່າວໃນວັນສຸກມື້ນີ້ວ່າ ພວກຫົວຮຸນ ແຮງໄດ້ໂຈມຕີບ້ານ Yumbis ຢູ່ໃນເຂດເມືອງ Garissa ໃນ ຕອນແລງວັນພະຫັດວານນີ້ ແຕ່ວ່າ ໄດ້ຖືກຂັບໄລ່ໂດຍກຳລັງ ຮັກສາຄວາມປອດໄພ ຫລັງຈາກໄດ້ມີການສູ້ລົບກັນ ບໍ່ມີລາຍ ງານກ່ຽວກັບການໄດ້ຮັບບາດເຈັບລົ້ມຕາຍ ພວກຫົວຮຸນແຮງ Al-Shabab ໄດ້ເຂົ້າຄວບຄຸມ ມະຫາວິທະຍາໄລ Garissa ເມື່ອເດືອນ ແລ້ວນີ້ ໃນການໂຈມຕີໃນຕອນເຊົ້າມືດ ໂດຍໄດ້ຈັບໂຕປະກັນຫລາຍຄົນໄວ້ຢູ່ຂ້າງໃນຕຶກ ມະຫາວິທະຍາໄລ ຫລັງຈາກທີ່ການເຂົ້າຍຶດສີ້ນສຸດລົງແລ້ວ ມີ 148 ໄດ້ເສຍຊີວິດ ສ່ວນ ໃຫຍ່ເປັນພວກນັກສຶກສາ ກຸ່ມ Al-Shabab ໄດ້ປະກາດທີ່ຈະທຳການໂຈມຕີເຄນຢາຕື່ມອີກ ເພື່ອເປັນການຕອບ ໂຕ້ຕໍ່ການທີ່ກໍາລັງທະຫານເຄນຢາ ໄດ້ຊ່ວຍໂຊມາເລຍ ສູ້ລົບກັບກຸ່ມຫົວຮຸນແຮງ Al-Shabab ຢູ່ໃນດິນແດນໂຊມາເລຍເອງ ທີ່ເປັນບ່ອນຕັ້ງຄ້າຍ ຂອງກຸ່ມດັ່ງກ່າວນັ້ນ